የሀገራችንን ሕብረተሰብ የመድበላዊነት ጠባይ የተላበሰ በመሆኑ ማንኛውም ዜጋ ሃሳቡን በፅሁፍ፤ በቃል፤ በሥዕልም ሆነ በቲያትር በነፃ ለመግለፅ፤ ለማሰራጨት፤ ለማንሸራሸርና እንዲሁም በአደባባይ ከሚገኙ የዜና ምንጮች ራሱን ለማጎልበትና እውቀቱን ለማዳበር ይቻለው ዘንድ መረጃዎችን ያለምንም ገደብ የማግኘት መብት መከበርን የሚጠይቅ እንደሆነ ተደጋግሞ እንዲገለጽ መሰረት በመሆናቸው ነው። ይህ ብቻ አይደለም። መረጃን የማግኘት፤ የማሰራጨትና የማስፋፋት መብቶች በዜጎች ተጠቃሚ ሊሆኑ የሚችሉት የሃሳብ ነፃነት ያለገደብ ሲረጋገጥ እንደሆነ በአሁኑ ወቅት ከሌሎች የነፃነት መብቶች ጋር በጋራ ተቀባይነት እንዲያገኝም ከፍተኛ ግፊት የሚያደርጉ በመሆናቸውም ጭምር ነው።
